इस्लामाबाद लेने पहुंचा प्रेमी; सोशल मीडिया पर दोस्ती हुई, फिर प्यार हो गया
Pakistan China Snapchat Love Story - Chinese Woman Goes Islamabad To Meet Lover. सीमा-पार प्यार का एक और मामला सामने आया है। चीन से गिलगित के रास्ते 21 साल की Gao Feng अपने बॉयफ्रेंड से मिलने बुधवार (26 जुलाई) को पाकिस्तान के खैबर पख्तूनख्वा पहुंची
सीमा और अंजू के बाद एक और लड़की सरहद पार करके अपने प्रेमी के पास पहुंची। इस बार चीन की एक लड़की बॉयफ्रेंड के पास पाकिस्तान के खैबर पख्तूनख्वा पहुंची। 21 साल की गाओ फेंग 3 महीने का विजिट वीजा लेकर गिलगित के रास्ते पाकिस्तान पहुंची है।
गाओ का बॉयफ्रेंड जावेद (18) अफगानिस्तान बॉर्डर से लगे बाजौर का रहने वाला है। वह गाओ फेंग को लेने इस्लामाबाद गया था। वहां से उसको अपने मामा के घर ले गया। पुलिस का कहना है कि दोनों की दोस्ती स्नैपचैट पर हुई थी, जिसके बाद उन्हें एक-दूसरे से प्यार हो गया।
इससे पहले सीमा और अंजू ने प्यार में सरहद पार की 
अंजू-नसरुल्लाह की प्रेम कहानी
ग्वालियर की रहने वाली अंजू थॉमस 21 जुलाई को राजस्थान के भिवाड़ी से पाकिस्तान के दीरबाला पहुंची थी। 34 साल की अंजू अपने 29 साल के बॉयफ्रेंड नसरुल्लाह के साथ पाकिस्तान में रह रही है।
उसने धर्म परिवर्तन करके इस्लाम अपना लिया और नाम बदलकर फातिमा रख लिया है। 2019 में फेसबुक पर दोनों के बीच दोस्ती हुई थी। अंजू की यह दूसरी शादी है, वह दो बच्चों की मां भी है। उसके पिता ने मीडिया से कहा कि अब अंजू उनके लिए मर चुकी है।
भारत के सचिन से मिलने नेपाल के रास्ते आई पाकिस्तान की सीमा
पाकिस्तान से अपने 4 बच्चों के साथ सीमा गुलाम हैदर भागकर भारत आईं थी। इन दोनों की लव स्टोरी भी खूब सुर्खियां बंटोर रही हैं। सीमा पाकिस्तान से नेपाल के रास्ते भारत आई थी। इनकी दोस्ती पबजी गेम खेलते समय हुई।
सीमा ने पूछताछ में बताया था कि वह 13 मई को अवैध तरीके से भारत में घुसी थी। उसका कहना था कि मैंने सचिन से नेपाल के पशुपतिनाथ मंदिर में शादी की थी। हिंदू धर्म भी अपना लिया है। इसके बाद भी दुनिया प्रूफ मांगती है, तो अब मैं कोर्ट मैरिज करूंगी और गंगा भी नहाऊंगी।
इससे जुड़ी अन्य खबरें भी पढ़ें...
वॉट्सऐप और कॉन्टैक्ट लिस्ट से पता चलेगा सीमा का सच: 2 दिन में मिलेगी मोबाइल डाटा रिपोर्ट
पाकिस्तानी सीमा हैदर जासूस है या नहीं, यह पहेली जल्द ही सॉल्व होने वाली है। सीमा के टूटे हुए मोबाइल को फोरेंसिक जांच के लिए लैब भेजा गया था। बताया गया कि डेटा रिकवर किया जा रहा है। रिपोर्ट दो दिन में पुलिस को मिल सकती है। पूरी खबर पढ़ें...
पाकिस्तान गई अंजू का पति बोला: उसके लिए दरवाजे बंद: कहा- वो बार-बार झूठ बोल रही है
अलवर के भिवाड़ी से पाकिस्तान गई अंजू को अब भारत में रहने वाला परिवार नहीं अपनाने वाला। पड़ोसी देश में जाकर अपने फेसबुक फ्रेंड से निकाह करने वाली अंजू उर्फ फातिमा के इस कदम से न तो उसका पहले पति खुश है और न ही उसके दोनों बच्चे। पूरी खबर पढ़ें...